Na temelju članka 35. stavka 1. točke 4. i članka 53. Zakona o lokalnoj i područnoj (regionalnoj) samoupravi („Narodne novine“ broj: 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17) i članka 34. stavka 1. točke 12. Statuta Općine Viškovo („Službene novine Općine Viškovo“ broj: 3/18.) Općinsko vijeće Općine Viškovo na-----. sjednici održanoj ----. ------ 2019. godine donijelo je sljedeću

**ODLUKU**

**o 1. izmjenama i dopunama**

**Odluke o ustrojstvu i djelokrugu rada općinske uprave Općine Viškovo**

Članak 1.

U Odluci o ustrojstvu i djelokrugu rada općinske uprave Općine Viškovo („Službene novine Primorsko-goranske županije“ broj 4/14) u članku 3. stavak 2. mijenja se i glasi:

„Jedinstveni upravni odjel neposredno izvršava provođenje općih akata Općinskog vijeća, rješava u upravnim stvarima te obavlja i druge poslove u skladu sa zakonom.“

Članak 2.

U članku 4. stavak 2. mijenja se i glasi:

„Na zgradi sjedišta mora biti istaknuta ploča koja sadrži grb Republike Hrvatske, naziv Republika Hrvatska, Primorsko-goranska županija, Općina Viškovo, naziv Jedinstveni upravni odjel te sjedište.

Članak 3.

Članak 5. mijenja se i glasi:

„Jedinstveni upravni odjel u obavljanju poslova iz svog djelokruga koristi pečat koji sadrži

grb Republike Hrvatske i naziv:

Republika Hrvatska

Primorsko - goranska županija

Općina Viškovo

Jedinstveni upravni odjel

sjedište tijela.

Zaglavlje akta Jedinstvenog upravnog odjela sadrži: grb Republike Hrvatske, naziv Republika

Hrvatska, Primorsko - goranska županija, grb Općine Viškovo, Općina Viškovo, Jedinstveni upravni odjel, klasifikacijsku oznaku, urudžbeni broj te mjesto i datum izrade akta.“

Članak 4.

Naslov ispred odredbe članka 8. koji glasi: „IV. NAČIN RADA I RUKOVOĐENJE JEDINSTVENIM UPRAVNIM ODJELOM“ mijenja se i sada glasi:

„IV. NAČIN RADA I UPRAVLJANJE JEDINSTVENIM UPRAVNIM ODJELOM“

U članku 8. stavku 1. riječ „rukovodi“ zamjenjuje se riječju „upravlja“.

U stavku 4. riječ „rukovodi“ zamjenjuje se riječju „upravlja“.

Stavci 5. i 6. brišu se.

Stavak 7. postaje stavak 5.

Članak 5.

Članak 10. mijenja se i glasi:

„Jedinstveni upravni odjel u svom djelokrugu rada neposredno izvršava provođenje općih akata Općinskog vijeća, predlaže mjere i radnje za njihovu provedbu, predlaže mjere za unapređenje i poboljšanje stanja u pojedinim područjima samoupravnog djelokruga Općine te obavlja druge poslove koji su mu zakonom stavljeni u djelokrug rada.“

Članak 6.

Članak 11. mijenja se i glasi:

„Jedinstveni upravni odjel u izvršavanju općih akata Općinskog vijeća donosi pojedinačne akte kojima rješava o pravima, obvezama i pravnim interesima fizičkih i pravnih osoba.

Na postupak donošenja akata iz prethodnog stavka primjenjuju se odredbe Zakona o općem upravnom postupku.

Protiv akata iz stavka 1. ovoga članka može se izjaviti žalba nadležnom upravnom tijelu županije ako posebnim zakonom nije drukčije propisano.“

Članak 7.

U članku 12. stavak 3. mijenja se i glasi:

„Povjerene poslove službenici i namještenici dužni su obavljati savjesno, pridržavajući se Ustava Republike Hrvatske, zakona i drugih propisa, općih akata i pravila struke i Etičkog kodeksa općinske uprave Općine Viškovo te su dužni izvršavati naloge pročelnika i nadređenog službenika koji se odnose na službu te bez posebnog naloga obavljati poslove odnosno zadatke radnog mjesta na koje su raspoređeni.“

Članak 8.

Naslov ispred odredbe članka 13. koji glasi: „VI. ODGOVORNOST JEDINSTVENOG UPRAVNOG ODJELA“ mijenja se i sada glasi:

„VI. ODGOVORNOST NADREĐENOG SLUŽBENIKA“

Članak 13. mijenja se i glasi:

„Službenik koji upravlja upravnim tijelom ili ustrojstvenom jedinicom odgovoran je za vlastiti rad i rad službenika u upravnom tijelu ili ustrojstvenoj jedinici kojom upravlja.“

Članak 9.

Ova Odluka stupa na snagu prvog dana od dana objave u „Službenim novinama Općine Viškovo“ .

|  |
| --- |
| KLASA: 021-04/19-01/  URBROJ: 2170-09-04/04-19-  Viškovo, ----. ----- 2019. godine |

OPĆINSKO VIJEĆE OPĆINE VIŠKOVO

Predsjednica Općinskog vijeća:

Ksenija Žauhar, mag. paed.

Obrazloženje

Odluke o 1. izmjenama i dopunama

Odluke o ustrojstvu i djelokrugu rada općinske uprave Općine Viškovo

Sukladno Zakonu o upravnoj inspekciji proveden je posredan inspekcijski nadzor nad radom tijela Općine Viškovo, a temeljm analize Odluke o ustrojstvu i djelokrugu rada općinske uprave Općine Viškovo. O provedenom inspekcijskom nadzoru, Općini Viškovo dostavljen je zapisnik Ureda državne uprave u Primorsko-goranksoj županiji, Službe za opću upravu u kojem je navedeno koje je je točno odredbe navedene Odluke potrebno uskladiti sa trenutno važećim propisima.

Odredbe koje se mijenjaju ovim prijedlogom Odluke usklađene su sa Zakonom o lokalnoj i područnoj (regionalnoj) samoupravi, Uredbom o natpisnoj ploči i zaglavlju akta tijela državne uprave, lokalne, područne (regionalne) i mjesne samouprave te pravnih osoba koje imaju javne ovlasti, Zakonom o pečatima i žigovima s grbom Republike Hrvatske te Zakonom o službenicima i namještenicima u lokalnoj i područnoj (regionalnoj) samoupravi.

Također je u navedenom zapisniku propisan rok za usklađenje Odluke s navedenim propisima, a koji ističe 29. studenog 2019. godine.

Javno savjetovanje izuzetno je otvoreno u trajanju kraćem od 30 dana odnosno od 07. studenog 2019. do 14. studenog 2019.godine, uzimajući u obzir da se istom ne odlučuje o pravima i obvezama koji se odnose na građane ili pravne osobe već isključivo unutarnja pitanja funkcioniranja općinske uprave.

Obzirom na prednje navedeno predlaže se donošenje Odluke o 1. izmjenama i dopunama

Odluke o ustrojstvu i djelokrugu rada općinske uprave Općine Viškovo.

Općinska načelnica

Sanja Udović, dipl. oec.